《宿钟山赠泉禅师》
宋代·郭祥正

夜半松柏响，绕岩鸾凤音。披衣送遐盼，明月方庭深。

楼殿遍瑶层，宝塔楼中岑。定分付赤刀，世故仍痴淫。

六朝遗破冢，四圣崇幽林。香厨饭玉粒，千岁闻于今。

况逢大道师，妙传诸佛心。其徒五百人，坐忘静沈沈。

宝光泳琉璃，永无尘垢侵。何以明归仰，顿首兴微吟。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。